
[bookmark: Sujet][bookmark: References]Deċiżjoni tal-Parlament Ewropew tas-7 ta’ Lulju 2026 li titlob lill-Awtorità għall-Partiti Politiċi Ewropej u l-Fondazzjonijiet Politiċi Ewropej tivverifika jekk il-Partit Ewropa tan-Nazzjonijiet Sovrani jikkonformax mal-kundizzjonijiet stabbiliti fl-Artikolu 3(1), il-punti (d) u (e), tar-Regolament (UE, Euratom) 2025/2445 (2026/2792(RSP))
[bookmark: TextBodyBegin]Il-Parlament Ewropew,
–	wara li kkunsidra t-talba mressqa minn 247 Membru biex jiġi vverifikat jekk il-Partit Ewropa tan-Nazzjonijiet Sovrani jikkonformax mal-kundizzjonijiet stabbiliti fl-Artikolu 3(1), il-punti (d) u (e), tar-Regolament (UE, Euratom) 2025/2445 tal-Parlament Ewropew u tal-Kunsill tas-26 ta’ Novembru 2025 dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej[footnoteRef:1], [1:  	ĠU L, 2025/2445, 8.12.2025, ELI: http://data.europa.eu/eli/reg/2025/2445/oj.] 

–	wara li kkunsidra l-ittra tal-Awtorità għall-Partiti Politiċi Ewropej u l-Fondazzjonijiet Politiċi Ewropej tat-22 ta’ Mejju 2026 skont l-Artikolu 13(4) tar-Regolament (UE, Euratom) 2025/2445 rigward fatti li jqajmu dubju dwar il-konformità tal-Partit Ewropa tan-Nazzjonijiet Sovrani mal-kundizzjonijiet għar-reġistrazzjoni relatati mal-valuri li fuqhom hija stabbilita l-Unjoni,
–	wara li kkunsidra l-Artikolu 241(2) tar-Regoli ta’ Proċedura tiegħu,
[bookmark: _Hlk233831233]1.	Jiddeċiedi li jitlob lill-Awtorità għall-Partiti Politiċi Ewropej u l-Fondazzjonijiet Politiċi Ewropej tivverifika jekk il-Partit Ewropa tan-Nazzjonijiet Sovrani jikkonformax mal-kundizzjonijiet stabbiliti fl-Artikolu 3(1), il-punti (d) u (e), tar-Regolament (UE, Euratom) 2025/2445;
[bookmark: _Hlk233831251]2.	Jagħti istruzzjonijiet lill-President tiegħu biex tgħaddi din id-deċiżjoni lill-Awtorità għall-Partiti Politiċi Ewropej u l-Fondazzjonijiet Politiċi Ewropej u, għal skopijiet ta’ informazzjoni, lill-Kunsill u lill-Kummissjoni.

